Document ID: /roh_data/filtered/fineweb-2-filterrobots_roh.jsonl.gz/61915

Nus savain che Durich Chiampell è stà in dals refurmaturs da l'Engiadina ed ha translatà il 1562 psalms en vallader. El aveva era scrit ina «Historia Raetica» e vegn numnà perquai «il bab da l'istorgia grischuna». L'autra gronda lavur è sia descripziun geografica dal territori da la Republica da las Trais Lias ch'è vegnida edida dacurt per l'emprima giada en translaziun cumpletta dal latin en tudestg. Per tuts che s'interessan per il Grischun è quai ina lectura indispensabla. Tar l'interpretaziun dals toponims va Chiampell però savens vias pulainas. Tge collia p. ex. la fracziun da Chaflur en Valsot cun ina flur?